proxectonos/corpus_dominio_legal_administrativo_tmp huggingface dataset:
ORDE do 28 de abril de 1995 pola que se autoriza o cambio de denominación do centro privado de perruquería e estética denominado Milagros, S.L. de Santiago de Compostela, A Coruña, que no sucesivo se denominará Academia de peluquería y estética Elsa, S.L.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/06/1995

Examinado o expediente iniciado por instancia de Elsa Rodríguez Soto, na súa condición de administradora da academia de perruquería e estética Elsa, S.L., en solicitude de cambio de denominación do centro privado que imparte ensinanzas da área tecnolóxico-práctica de perruquería e estética Milagros, S.L., con domicilio na r/Fernando III O Santo, nº 12, de Santiago de Compostela.
Resultando que a inspección de Formación Profesional informou favorablemente o cambio solicitado, sendo tamén favorable a proposta da delegación provincial.
Visto o Real decreto 401/1979, do 13 de febreiro, e o Real decreto 332/1992, do 3 de abril (BOE do 9), e demais disposicións complementarias.
Considerando que concorren no expediente tódolos requisitos esixidos nas disposicións vixentes para poder acceder ó solicitado. Esta consellería,
DISPÓN:
Primeiro.-Autoriza-lo cambio de denominación do centro privado de perruquería e estética Milagros, S.L., pola de Academia de peluquería y estética Elsa, S.L., que ostentará no sucesivo.
Segundo.-O cambio de denominación non afectará ó réxime de funcionamento do centro.
Santiago de Compostela, 28 de abril de 1995.
Juan Piñeiro Permuy
Conselleiro de Educación e Ordenación Universitaria
ORDE do 21 de abril de 1995 pola que se aproban determinados proxectos editoriais para as ensinanzas de réxime xeral e se autoriza o uso dos libros de textos e dos correspondentes materiais curriculares en centros públicos e privados.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/06/1995

O Decreto 89/1993, do 19 de abril, regulou a autorización de libros de texto e outros materiais curriculares para as ensinanzas de réxime xeral, así como o seu uso nos centros docentes.
O devandito decreto estableceu como elemento fundamental do proceso de autorización a presentación do proxecto editorial e definiu as condicións que este ten de reunir para a súa aprobación.
A Orde do 15 de novembro de 1994 desenvolve o devandito decreto, concretando a documentación que debe acompaña-la solicitude de autorización e precisando os termos nos que os libros de texto e materiais curriculares, sempre que se axusten ó proxecto editorial aprobado, farán consta-la autorización.
En virtude das mencionadas normas,
DISPOÑO:
Primeiro.-Quedan autorizados os proxectos editoriais supervisados que se mencionan nos anexos correspondentes ás ensinanzas de educación primaria, anexo I, e de educación secundaria, anexo II, así como o uso, nos centros docentes públicos e privados, dos libros de texto e dos correspondentes materiais curriculares nos que se concretan os devanditos proxectos.
Segundo.-Os libros de texto e materiais curriculares resultantes do proxecto editorial mencionado farán consta-la autorización nos termos establecidos na dita Orde do 15 de novembro de 1994.
A presente orde entrará en vigor a partir do día seguinte ó da súa publicación.
Santiago de Compostela, 21 de abril de 1995.
Juan Piñeiro Permuy
Conselleiro de Educación e Ordenación Universitaria
Sr. Director Xeral de Ordenación Educativa e Centros
ANEXO I
RELACIÓN DOS PROXECTOS EDITORIAIS SUPERVISADOS
-Editorial: Oxford University Press España.
Proxecto: proxecto editorial «Projet English 1A-1B» de inglés para o terceiro ciclo de educación primaria.
-Editorial: Ediciones S.M.
Proxecto: proxecto editorial «Lingua» de lingua e literatura galegas para o terceiro ciclo de educación primaria.
ANEXO I
RELACIÓN DOS PROXECTOS EDITORIAIS SUPERVISADOS
-Editorial: Richutond Publishing/Santillaña, S.A.
Proxecto: proxecto editorial «Freeform 1 e 2» de inglés para o primeiro ciclo de educación secundaria obrigatoria.
ORDE do 21 de xuño de 1995 pola que se fixa o procedemento de ingreso en período voluntario da taxa polos servicios administrativos de expedición de títulos académicos e profesionais correspondentes ás ensinanzas establecidas pola LOXSE.
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/06/1995

O Real decreto 733/1995, do 5 de maio, sobre expedición de títulos académicos e profesionais correspondentes ás ensinanzas establecidas pola Lei orgánica 1/1990, do 3 de outubro, de ordenación xeral do sistema educativo contén as normas reguladoras das condicións nas que terá que levarse a cabo e supón a asunción por parte da nosa Comunidade Autónoma da competencia para a dita expedición.
O artigo 7 do dito decreto establece que as taxas que teñan que aboa-los interesados nos casos e polos conceptos que procedan constituirán ingresos esixibles pola Administración que expida os títulos; a súa contía será a fixada na correspondente normativa de ámbito nacional e para efectos de fixa-lo procedemento de recadación diríxese a presente orde,
Por todo isto,
DISPOÑO:
Artigo 1º
A taxa polos servicios administrativos de expedición de títulos académicos e profesionais correspondentes as ensinanzas establecidas pola LOXSE recadarase segundo o disposto na orde desta consellería, do 30 de xuño de 1992, pola que se aproba o modelo de autoliquidación das taxas da Comunidade Autónoma e normativa que a modifica, en especial a Orde do 29 de xuño de 1994 pola que se regula o procedemento de recadación voluntaria das taxas e prezos da Comunidade Autónoma de Galicia.
Artigo 2º
Para os efectos da aplicación da normativa a que se refire o artigo anterior o código de ingreso correspondente á citada taxa será: 32.20.00
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 21 de xuño de 1995.
José A. Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 182/1995, do 16 de xuño, polo que se declara a utilidade pública e urxente ocupación dos bens e dereitos afectados pola obra de clave CN-26-07-1994. Casetas no Barqueiro.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 30/06/1995

Con data 7 de novembro de 1994 o director xeral de Obras Públicas aprobou o proxecto de Casetas no Barqueiro.
Os bens e dereitos nos que se concreta a declaración de urxencia ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia, en virtude do artigo 2 do Decreto 167/1982, do 1 de decembro, sobre asunción de transferencias en materia de portos, e a súa asignación á Consellería de Política Territorial, Obras Públicas e Vivenda.
En virtude de todo o exposto, e en aplicación do artigo 28.2º do Estatuto de autonomía de Galicia
e dos artigos 10 e 52 da Lei de expropia ción forzosa, en relación co previsto no artigo 8 do da Lei 25/1988, do 29 de xullo, a proposta do conselleiro de Política Territorial, Obras Públicas e Vivenda, logo de deliberación do Consello da Xunta de Galicia na súa reunión do día dezaseis de xuño de mil novecentos noventa e cinco,
DISPOÑO:
Artigo único.-Declara-la utilidade pública e a urxente ocupación, dos bens e dereitos precisos que se concretan no expediente administrativo instruído, para efectos de expropiación, no proxecto das obras de clave CN-26-07-1994 Casetas no Barqueiro.
Santiago de Compostela, dezaseis de xuño de mil novecentos noventa e cinco.
Manuel Fraga Iribarne
Presidente
José Cuíña Crespo
Conselleiro de Política Territorial, Obras Públicas e Vivenda
ORDE do 10 de abril de 1995 pola que se lle concede autorización definitiva, para a súa apertura e funcionantento, ó centro privado de educación especial Os Mecos de Vilanova de Arousa (Pontevedra), cos demais datos que se relacionan no anexo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 30/06/1995

Examinado o expediente incoado por Carmen Márquez López, presidenta da Asociación Bata, en solicitude de autorización definitiva para a apertura e funcionamento do dito dentro.
Resultando que o expediente foi tramitado pola Delegación Provincial de Educación e Ordenación Universitaria de Pontevedra que o envía con proposta favorable á vista dos informes emitidos pola Inspección de Educación, pola Unidade Técnica de Construccións e pola Oficina de Supervisión de Proxectos.
Vistos o Real decreto 334/1985, do 6 de marzo, de ordenación da educación especial (BOE do 16), a orde ministerial do 30 de xaneiro de 1986 (BOE do 4 de febreiro), o Real decreto 1004/1991, do 14 de xuño, polo que se establecen os requisitos mínimos dos centros que imparten ensinanzas de réxime xeral non universitaria (BOE do 26) e demais disposicións complementarias.
Considerando que o centro, de acordo cos informes emitidos, reúne os requisitos necesarios.
Esta consellería dispón:
Concede-la autorización definitiva, para a súa apertura e funcionamento, ó centro privado de educación especial Os Mecos de Vilanova de Arousa (Pontevedra), facendo constar que a titulación do
profesorado deberá axustarse ó disposto no Real decreto 1004/1991.
Santiago de Compostela, 10 de abril de 1995.
Juan Piñeiro Permuy
Conselleiro de Educación e Ordenación Universitaria
ANEXO
Provincia de Pontevedra
Concello: Vilanova de Arousa.
Localidade: Vilanova de Arousa.
Enderezo: Fontenla-Baión.
Denominación: Os Mecos.
Titular: Asociación Bata.
Nivel: Educación Especial.
Número de unidades que se autorizan: 2 autistas.
Postos escolares que se autorizan: 10.
DECRETO 181/1995, do 16 de xuño, polo que se acepta a cesión a título gratuíto dun terreo de 3.000 metros cadrados, sito na parroquia de San Estevo de Buño, termo municipal de Malpica de Bergantiños (A Coruña), feita a favor da Comunidade Autónoma de Galicia para instalación dun pavillón para a exposición permanente dos recursos da comarca de Bergantiños.
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/06/1995

O Pleno da Corporación municipal de Malpica de Bergantiños, en sesión celebrada o 1 de decembro de 1994, acordou a cesión á Xunta de Galicia dun terreo de 3.000 m para a construcción dun pavillón para a exposición permanente dos recursos da comarca de Bergantiños.
Conforme os artigos 17.1º da Lei 3/1985, do 12 de abril, do patrimonio da Comunidade Autónoma galega, e 34 do seu regulamento aprobado polo Decreto 50/1989, do 9 de marzo, a adquisición pura e simple de bens a título gratuíto ou lucrativo requirirá decreto do Consello da Xunta de Galicia, por proposta da Consellería de Economía e Facenda. Así mesmo, os artigos 23.1º da mesma lei e 38.1º do regulamento establecen que non se poderán adquirir bens ou dereitos a título lucrativo cando o valor dos gravames, cargas ou afeccións impostos sobre eles supere o seu valor intrínseco; se ben non
se considera carga, gravame ou afección os investimentos que teña que realiza-la Comunidade Autónoma para da-lo destino de uso xeral ou servicio público da súa competencia que fixe o cedente ou doador.
Na súa virtude, de conformidade coa proposta da Consellería de Economía e Facenda, feita nos termos nos que o Concello de Malpica de Bergantiños acordou a cesión, logo de deliberación do Consello da Xunta de Galicia, na súa reunión do día dezaseis de xuño de mil novecentos noventa e cinco,
DISPOÑO:
Artigo 1º
Acepta-la cesión gratuíta do terreo de 3.000 m, pertencente ó Concello de Malpica de Bergantiños, sito na parroquia de San Estevo de Buño, no sitio da Camposa, que linda: ó norte, estrada LC-420 de Buño a Malpica; ó sur e leste, predio matriz; ó oeste, camiño de titularidade municipal.
O inmoble descrito constitúe unha parcela a segregar doutro inscrito no Rexistro da Propiedade de Carballo, no tomo 580 do arquivo, libro 84 do Concello de Malpica de Bergantiños, folio 123, predio nº 5.370.
Artigo 2º
O inmoble cedido destínase á instalación dun pavillón para a exposición permanente dos recursos da comarca de Bergantiños.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade do presente decreto.
Santiago de Compostela, dezaseis de xuño de mil novecentos noventa e cinco.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 8 de marzo de 1995 pola que se aproba o cambio de dominio mortis-causa da batea Hermanos Cacabelos III.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 31/03/1995

Visto o expediente incoado por Mª José Cacabelos Prieto, no que solicita o cambio de dominio mortis-causa da batea de cultivo de mexillón denominada Hermanos Cacabelos III, outorgado pola orde ministerial do 19-6-1978 (BOE nº 189), situada na cuadrícula nº 9, do polígono «A» do Grove, rematando a concesión o 9-8-1998, e da que era titular Roberto Cacabelos Casal.
Tendo en canta o informado polo Servicio Xurídico e de Planificación e de conformidade co sinalado no artigo 59 da Lei 6/1993, do 11 de maio, de pesca de Galicia, e considerando que ó expediente figuran
unidos o certificado de defunción, a certificación do Rexistro de derradeiras vontades, a declaración de herdeiros ab intestato, a relación de bens debidamente liquidada de impostos e o caderno particional da herdanza, esta consellería accede ó solicitado e declara titular da concesión administrativa e da batea de que se trata, nas mesmas condicións cás expresamente consignadas na orde ministerial de outorgamento, a favor de Mª José Cacabelos Prieto.
O novo titular subrógase no prazo, dereitos e obrigas do anterior, así como queda obrigado a observa-las disposicións en vigor sobre este particular.
Vigo, 8 de marzo de 1995.
P.D. (Orde 27-6-1990)
Amancio Landín Jaráiz
Delegado territorial de Vigo (Pontevedra)
ORDE do 6 de marzo de 1995 pola que se aproba o cambio de dominio da batea Deiro nº 9.
CONSELLERÍA DE PESCA, MARISQUEO E ACUICULTURA — III. OUTRAS DISPOSICIÓNS — 31/03/1995

Visto o expediente de cambio de dominio que a continuación se menciona, instruído para efectos de transmisión da concesión administrativa pertinente e do establecemento que a ampara; tendo en conta que o interesado obtivo a autorización previa prevista no artigo 59 da Lei /1993, do 11 de maio, de pesca de Galicia (DOG nº 101, do 31 de maio) e que foi acreditada a transmisión de dereitos e aboados os impostos correspondentes.
Esta consellería, en virtude das atribucións conferidas, á vista do informe favorable do Servicio Xurídico e de Planificación acordou acceder ó solicitado, proclamando a nova titularidade da concesión e establecemento que se relaciona a continuación:
Nome da batea: Deiro nº 9.
Cultivo: mexillón.
Localización: cuadrícula nº 10, Cambados «A».
Data da concesión: 29-2-1964 (BOE nº 77).
Data do remate da última prórroga: 20-3-2004.
Anterior concesionario: Juan García Suárez.
Novo titular concesión: Julián Víctor García Mouriño.
O novo concesionario queda subrogado nos mesmos dereitos e obrigas do anterior concesionario, así como abrigado ó cumprimento das disposicións legais vixentes que lle sexan aplicables e de categoría suficiente.
Vigo, 6 de marzo de 1995.
P.D. (Orde 27-6-1990)
Amancio Landín Jaráiz
Delegado territorial de Vigo (Pontevedra)
ORDE do 20 de xuño de 1995 sobre os modelos de impresos que se utilicen na declaración-liquidación dos tributos cedidos e impostos propios da Comunidade Autónoma de Galicia.
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/06/1995

A xeneralización do réxime de declaración-liquidación na iniciación do procedemento de xestión tributaria, xunto á implantación de medios informáticos para o tratamento da información derivada dela, determinan que, ademais da existencia dun
modelo oficial de declaración-liquidación para cada tributo, sexa necesario, a prol da axilización da actividade administrativa, que o mesmo sexa susceptible do correspondente tratamento mecanizado. Por todo isto,
DISPOÑO:
Primeiro.-No ámbito da Comunidade Autónoma de Galicia os modelos de impresos que se van empregar nas declaracións-liquidacións de tributos cedidos e do imposto sobre o xogo do bingo, que se relacionan no anexo a esta orde, serán os aprobados pola normativa reguladora de cada un deles, que, adaptados ás características propias da nosa comunidade, confecciona o Colexio de Orfos de Facenda.
Segundo.-A presente orde entrará en vigor o día seguinte da súa publicación.
Santiago de Compostela, 20 de xuño de 1995.
José A. Orza Fernández
Conselleiro de Economía e Facenda
ANEXO
Relación de modelos.
-Modelo 045: taxa fiscal sobre o xogo. Máquinas ou aparellos automáticos.
-Modelo 043: taxa fiscal sobre o xogo. Bingo
-Modelo 001: imposto sobre o xogo do bingo.
-Modelo 600: imposto sobre transmisións patrimoniais e actos xurídicos documentados.
-Modelo 610: pagamento en metálico do imposto que grava os recibos negociados por entidades de crédito.
-Modelo 620: compravenda de determinados medios de transporte entre particulares.
-Modelo 30A: exceso de letras de cambio.
-Modelo 650: imposto sobre sucesións e doazóns. Autoliquidación doazóns.
-Modelo 651: imposto sobre sucesións e doazóns. Autoliquidación sucesións.
RESOLUCIÓN do 27 de xaneiro de 1995, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente 3.947 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 31/03/1995

Visto o expediente incoado na Sección de Industria desta delegación provincial por petición de Barras Eléctricas Galaico-Asturianas, S.A., con domicilio en Lugo, Cidade de Viveiro, 4, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2.617/1966, sobre autorización de instalacións eléctricas, e no capítulo III do regulamento aprobado polo Decreto 2.619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2.634/1980, do 31 de xullo, sobre transferencia de competencia da Administración do Estado á Xunta de Galicia en materia de industria.
Esta delegación provincial resolveu autorizar a Begasa a instalación eléctrica que ten como características principais as seguintes:
Centro de transformación de 100 kVA, en Cuíña, 10.00-20.000, 380/220 V±5%, torre metálica ó final da L.M.T. Redes de baixa tensión, apoios de formigón e conductores RZ-95-50-25 para mellora da subministración en Cuíña, Saa, concello de Lugo.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e o seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2.617/1966, do 20 de outubro.
Lugo, 27 de xaneiro de 1995.
Jesús Bendaña Suárez
Delegado provincial de Lugo
ORDE do 27 de febreiro de 1995 pola que se establecen certas reduccións nos prezos privados pola prestación de determinados servicios no Centro Galego de Artes da Imaxe.
CONSELLERÍA DE CULTURA — III. OUTRAS DISPOSICIÓNS — 31/03/1995

O artigo 6º, capítulo 1º do título II da Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, establece que os prezos privados serán fixados pola consellería correspondente atendendo ás condicións e circunstancias do mercado no que operen.
A Consellería de Cultura, a través do Centro Galego de Artes da Imaxe, vén desenvolvendo distintas actividades prestando unha serie de servicios a profesionais e ó público en xeral, destacando a realización de programación da exhibición das artes da imaxe na sala de proxección nos locais do devandito centro e onde é de destaca-la asistencia de público novo e estudiante, polo que se fai preciso regula-la percepción de prezos privados.
Por todo isto.
DISPOÑO:
Artigo 1º
Terán dereito a unha reducción do 50% no prezo da entrada os titulares do carné xove e equiparables, carné de estudiante e os correspondentes internacionais.
Esta reducción non será de aplicación ó importe dos abonos para dez sesións.
Artigo 2º
Para efectos do disposto na orde da Consellería de Economía e Facenda do 29 de xuño de 1994 pola que se regula o procedemento de recadación voluntaria de taxas e prezos da Comunidade Autónoma de Galicia, o código dos ingresos fixados na presente orde será o 362200.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 27 de febreiro de 1995.
Víctor Manuel Vázquez Portomeñe
Conselleiro de Cultura
Sr. Director Xeral de Cultura
RESOLUCIÓN do 25 de xaneiro de 1995, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente 3.948 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 31/03/1995

Visto o expediente incoado na Sección de Industria desta delegación provincial por petición de Barras Eléctricas Galaico-Asturianas, S.A., con domicilio en Lugo, Cidade de Viveiro, 4, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2.617/1966, sobre autorización de instalacións eléctricas, e no capítulo III do regulamento aprobado polo Decreto 2.619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2.634/1980, do 31 de xullo, sobre transferencia de competencia da Administración do Estado á Xunta de Galicia en materia de industria.
Esta delegación provincial resolveu autorizar a Begasa a instalación eléctrica que ten como características principais as seguintes:
Liñas de media tensión 20 kV, conductor LA-30, apoios de formigón e torres metálicas, orixe na L.M.T. Calde-S. Pedro de Mera e final nos centros Hospital e Crecente, cunhas lonxitudes de 267 e 1.170 metros. Centros de transformación 50 kVA, torres metálicas, 20 kV, 380/220 V. Rede de baixa tensión, conductores RZ-95-50-25. apoios de formigón, para mellora da subministración en San Pedro de Mera, concello de Lugo.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e o seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2.617/1966, do 20 de outubro.
Lugo, 25 de xaneiro de 1995.
Jesús Bendaña Suárez
Delegado provincial de Lugo
RESOLUCIÓN do 25 de xaneiro de 1995, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente 3.925 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 31/03/1995

Visto o expediente incoado na Sección de Industria desta delegación provincial por petición de Barras Eléctricas Galaico-Asturianas, S.A., con domicilio en
Lugo, Cidade de Viveiro, 4, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2.617/1966, sobre autorización de instalacións eléctricas, e no capítulo III do regulamento aprobado polo Decreto 2.619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2.634/1980, do 31 de xullo, sobre transferencia de competencia da Administración do Estado á Xunta de Galicia en materia de industria.
Esta delegación provincial resolveu autorizar a Begasa a instalación eléctrica que ten como características principais as seguintes:
Reforma do centro de transformación existente en San Carlos. Liñas de baixa tensión, apoios de formigón e conductores RZ-95-50-25 para mellora da subministración en San Carlos, concello de Mondoñedo.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e o seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2.617/1966, do 20 de outubro.
Lugo, 25 de xaneiro de 1995.
Jesús Bendaña Suárez
Delegado provincial de Lugo
RESOLUCIÓN do 25 de xaneiro de 1995, da Delegación Provincial de Lugo, pola que se autoriza e se declara de utilidade pública o establecemento da instalación eléctrica que se cita. (Expediente 3.922 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 31/03/1995

Visto o expediente incoado na Sección de Industria desta delegación provincial por petición de Barras Eléctricas Galaico-Asturianas, S.A., con domicilio en Lugo, Cidade de Viveiro, 4, no que solicita autorización e declaración de utilidade pública para o establecemento dunha instalación eléctrica de media tensión, e cumpridos os trámites regulamentarios ordenados no capítulo III do Decreto 2.617/1966, sobre autorización de instalacións eléctricas, e no capítulo III do regulamento aprobado polo Decreto 2.619/1966, sobre expropiación forzosa e sancións en materia de instalacións eléctricas, e conforme o disposto no Real decreto 2.634/1980, do 31 de xullo, sobre transferencia de competencia da Administración do Estado á Xunta de Galicia en materia de industria.
Esta delegación provincial resolveu autorizar a Begasa a instalación eléctrica que ten como características principais as seguintes:
Liñas de media tensión 20 kV, orixe na L.M.T. ó C.T. Arneiro I na L.M.T. Arneiro existente, e da L.M.T. ó C.T. Arneiro II na L.M.T. Vilalba-Meira, cunhas lonxitudes de 10 a 1.064 metros, respectivamente, conductor LA-30. Centros de transformación de 100 kVA cada un, en Arneiro I e II, 20.000, 10.000, 380/220 V. Redes de baixa tensión, apoios de formigón, conductores RZ-150-95-50-25 para mellora da subministración en Arneiro, concello de Cospeito.
Declara-la utilidade pública da instalación eléctrica que se autoriza para os efectos sinalados na Lei 10/1966, sobre expropiación forzosa e sancións en materia de instalacións eléctricas, e o seu regulamento de aplicación do 20 de outubro de 1966.
Esta instalación non poderá entrar en servicio mentres o seu peticionario non conte coa aprobación do proxecto de execución, logo de cumpri-los trámites que se sinalan no capítulo IV do citado Decreto 2.617/1966, do 20 de outubro.
Lugo, 25 de xaneiro de 1995.
Jesús Bendaña Suárez
Delegado provincial de Lugo
RESOLUCIÓN do 24 de xaneiro de 1995, da Delegación Provincial de Lugo, pola que se autoriza o establecemento da instalación eléctrica que se cita. (Expediente 3.912 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 31/03/1995

Visto o expediente incoado nesta delegación provincial por instancia de Barras Eléctricas Galaico-Asturianas, S.A. (Begasa), con domicilio en Lugo, r/ Cidade de Viveiro, 4-1º, en solicitude de autorización para instalar L.M.T. subt. e C.T. edificio Instituto Galego da Vivenda e Solo, rúa Martínez Pasarón, Ribadeo, e cumpridos os trámites de información pública que determina o artigo 9 do Decreto 2.617/1966, do 20 de outubro sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Begasa a instalación de liña de media tensión subterránea a 20 kV, cunha lonxitude de 370 metros, cable 1x95 mm Al, Eprotenax 15/25 kV. Centro de transformación de 1x400 kVA, 20.000±5%, 398-230 V en Ribadeo.
Esta autorización non supón a aprobación do proxecto.
Lugo, 24 de xaneiro de 1995.
Jesús Bendaña Suárez
Delegado provincial de Lugo
RESOLUCIÓN do 27 de outubro de 1994, da Delegación Provincial de Lugo, pola que se autoriza o establecemento da instalación eléctrica que se cita. (Expediente 3.826 A.T.).
CONSELLERÍA DE INDUSTRIA E COMERCIO — III. OUTRAS DISPOSICIÓNS — 31/03/1995

Visto o expediente incoado nesta delegación provincial por instancia de Barras Eléctricas Galaico-Asturianas, S.A. (Begasa), con domicilio en Lugo, Cidade de Viveiro, en solicitude de autorización para
instalar reelectrificación da Fonsagrada-Lugo, e cumpridos os trámites de información pública que determina o artigo 9 do Decreto 2.617/1966, do 20 de outubro, sen que se presentase oposición nin obxección ningunha á citada solicitude.
O delegado provincial, de conformidade co Decreto 1.634/1980, artigo 14, e co 2.617/1966, artigo 11, así como coas demais disposicións vixentes, resolveu:
Autorizar a Begasa a instalación de liña de media tensión a 20 kV, cunha lonxitude de 360 metros. Centro de transformación de 400 kVA, 20.000-10.000, 380/220/127 V±5%. Enlaces coa rede de baixa tensión, con conductores RZ-95.
Esta autorización non supón a aprobación do proxecto.
Lugo, 27 de outubro de 1994.
Jesús Bendaña Suárez
Delegado provincial de Lugo
RESOLUCIÓN do 9 de febreiro de 1995, da Dirección Xeral de Ordenación Educativa e Centros, pola que se fai pública a relación orientativa de obras para a proba de acceso ó primeiro curso do grao medio das ensinanzas musicais.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/03/1995

O Decreto 253/1993, do 29 de xullo (DOG do 25 de outubro), polo que se establece o currículo de grao elemental e o de grao medio e o acceso ós ditos graos das ensinanzas musicais, establece no seu artigo 20º que a Consellería de Educación e Ordenación Universitaria debe facer pública unha relación de obras, co fin de orientar sobre o grao de dificultade que terán que te-las obras interpretadas na proba de acceso que será preciso superar para inicia-los estudios de primeiro curso de grao medio dos estudios de música. En desenvolvemento do mencionado artigo 20º esta dirección xeral resolve:
Primeiro.-Facer pública a relación de obras que, con carácter orientativo, deberán ter en canto os centros para as probas de acceso ó primeiro curso de grao medio.
A devandita relación de obras recóllese no anexo da presente resolución.
Segundo.-a) A proba de acceso ó grao medio das ensinanzas de música poderá realizarse nos conservatorios de titularidade da Consellería de Educación e Ordenación Universitaria.
b) Os centros de carácter privado que estean clasificados como centros recoñecidos para a impartición do grao medio de acordo co Decreto 1.987/1964, do 18 de xuño, para poderen celebrar probas de acceso a este ciclo deberán solicitar e obter, previamente, da Consellería de Educación e Ordenación Universitaria a clasificación de centro autorizado para imparti-lo grao medio, segundo establece a disposición transitoria terceira do Real decreto 389/1992.
c) Os centros públicos de titularidade distinta á Consellería de Educación e Ordenación Universitaria, existentes no momento de entrada en vigor do real decreto antes citado, deberán subscribir, previamente, un convenio coa Consellería de Educación e Ordenación Universitaria para efectos de obte-lo recoñecemento da validez académica oficial, segundo dispón a disposición transitoria sétima dous do Real decreto 389/1992.
Terceiro.-As probas de acceso, que se celebrarán nos centros autorizados para facetas, deben axustarse ó establecido no artigo 20º do Real decreto 253/1993, do 29 de xullo.
Santiago de Compostela, 9 de febreiro de 1995.
Gerardo Muñoz Sánchez-Brunete
Director xeral de Ordenación Educativa e Centros
DECRETO 90/1995, do 16 de marzo, polo que se declara a utilidade pública e se dispón a urxente ocupación dos bens e dereitos afectados polas obras da estrada C-642. Tramo: Travesía de Ortigueira, primeira fase. Clave: N/AC/95.1.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 31/03/1995

Con data do 7 de marzo de 1995 o conselleiro de Política Territorial, Obras Públicas e Vivenda aprobou o proxecto de trazado obras da estrada C-642. Tramo: Travesía de Ortigueira, primeira fase. Clave: N/AC/95.1.
Os bens e dereitos afectados nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración pola súa especial incidencia na seguridade vial.
En virtude de todo o exposto e en aplicación do artigo 28.2 do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda, e logo de deliberación do Consello da Xunta na súa reunión do día dezaseis de marzo de mil novecentos noventa e cinco,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo instruído para efectos de expropiación no proxecto das obras de acondicionamento da estrada C-642. Tramo: Travesía de Ortigueira, primeira fase. Clave: N/AC/95.1.
Santiago de Compostela, dezaseis de marzo de mil novecentos noventa e cinco.
Manuel Fraga Iribarne
Presidente
José Cuíña Crespo
Conselleiro de Política Territorial, Obras
Públicas e Vivenda
DECRETO 89/1995, do 16 de marzo, polo que se declara a utilidade pública e se dispón a urxente ocupación dos bens e dereitos afectados polas obras de acondicionamento da estrada C-536. Tramo Alto da Cerdeira-A Pobra de Trives. Clave: N/OU/85.5.3.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — III. OUTRAS DISPOSICIÓNS — 31/03/1995

Con data do 7 de marzo de 1995 o conselleiro de Política Territorial, Obras Públicas e Vivenda aprobou o proxecto de trazado da obra de acondicionamento da estrada C-536. Tramo: Alto da Cerdeira-A Pobra de Trives. Clave: N/OU/85.5.3.
Os bens e dereitos afectados nos que se concreta a declaración de urxente ocupación aparecen recollidos e valorados no citado proxecto.
A competencia para efectua-la declaración de urxente ocupación tena atribuída a Xunta de Galicia en virtude do artigo 2º do Decreto 156/1982, do 15 de decembro, sobre asunción de transferencias en materia de estradas e a súa asignación á Consellería de Política Territorial, Obras Públicas e Vivenda, considerándose xustificada a referida declaración por estar incluída nas actuacións programadas na estrada C-536 e contar con financiamento da Unión Europea.
En virtude de todo o exposto e en aplicación do artigo 28.2 do Estatuto de autonomía de Galicia e dos artigos 10 e 52 da Lei de expropiación forzosa, en relación co previsto no artigo 8 da Lei 25/1988, do 29 de xullo, por proposta do conselleiro de Política Territorial, Obras Públicas e Vivenda, e logo de deliberación do Consello da Xunta na súa reunión do día dezaseis de marzo de mil novecentos noventa e cinco,
DISPOÑO:
Artigo único.-Declara-la utilidade pública e a urxente ocupación dos bens e dereitos necesarios e que se concretan no expediente administrativo ins
truído para efectos de expropiación no proxecto das obras de acondicionamento da estrada C-536. Tramo: Alto da Cerdeira-A Proba de Trives. Clave: N/OU/85.5.3.
Santiago de Compostela, dezaseis de marzo de mil novecentos noventa e cinco.
Manuel Fraga Iribarne
Presidente
José Cuíña Crespo
Conselleiro de Política Territorial, Obras
Públicas e Vivenda
CORRECCIÓN de erros.-Orde do 1 de febreiro de 1995 pola que se anuncian axudas económicas destinadas a subvencionar actividades que fomenten o estudio e a investigación da linguaxe xurídico-administrativa.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 31/03/1995

Advertidos erros na citada orde (publica no DOG nº 53, do 16 de marzo de 1995), compre efectúa-las oportunas correccións:
-Na páxina 2.000, no parágrafo segundo do artigo 1º, onde di: «con cargo á aplicación orzamentaria 07.05.353F.483.00», ten que dicir: «con cargo á aplicación orzamentaria 07.06.353F.483.00».
-Na paxina 2.001, na primeira liña do artigo 9º, onde di: «No caso de que o beneficiario cumprise», ten que dicir: «No caso de que o beneficiario incumprise».
ORDE do 16 de febreiro de 1995 pola que se declara de interese galega a Fundación para o Desenvolvemento da Comarca de Ordes e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/03/1995

Con data do 6 de febreiro de 1995 publicouse no Diario Oficial de Galicia a orde da Consellería da Presidencia e Administración Pública do 23 de xaneiro de 1995 pola que se clasifica como mixta a Fundación para o Desenvolvemento da Comarca de Ordes, adscribíndoa á Consellería da Presidencia e Administración Pública, que terá que exercer plenamente o protectorado sobre ela.
O padroado da fundación, en sesión extraordinaria celebrada o día 19 de decembro de 1994, adoptou por unanimidade o acordo de modifica-los artigos 17.1, 17.2 e 17.5 dos seus estatutos, engadindo ademais un novo artigo (23 bis) que integrará a sección terceira do capítulo IV, do consello asesor, e faculta-lo presidente, o vicepresidente e o secretario da fundación para que calquera deles, indistintamente, eleven a públicos os acordos tomados.
Esta fundación, ó abeiro do establecido no artigo 5 dos seus estatutos ten por obxecto pór en marcha as accións xenéricas enunciadas no Plan de Desenvolvemento Comarcal, deseñando programas, solicitando a súa implementación ós organismos correspondentes e animando e incentivando a participación dos sectores e axentes económicos e sociais ós que vai dirixido.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único
1.-Declarar de interese galego a Fundación para o Desenvolvemento da Comarca de Ordes ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2.-Ordena-la inscrición da Fundación para o Desenvolvemento da Comarca de Ordes no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 16 de febreiro de 1995.
Dositeo Rodríguez Rodríguez
Conselleiro da Presidencia e Administración Pública
ORDE do 7 de marzo de 1995 pola que se nomea a comisión de valoración das actividades e proxectos que obteñan a declaración de interese para a promoción do Camiño de Santiago.
CONSELLERÍA DE CULTURA — I. DISPOSICIÓNS XERAIS — 30/03/1995

O Decreto 245/l994, do 23 de xuño, regula o procedemento para que determinadas actividades e proxectos obteñan a declaración de interese para a promoción do Camiño de Santiago.
No artigo 4 do referido decreto encoméndaselle a unha comisión que se creará para o efecto a valoración dos proxectos presentados.
Na súa virtude, e de acordo co establecido na disposición derradeira primeira, a cal faculta o conselleiro de Cultura para dicta-las disposicións necesarias para o desenvolvemento e execución do devandito decreto,
DISPOÑO:
Artigo 1º
Créase a comisión de valoración das actividades e proxectos que obteñan a declaración de interese para a promoción do Camiño de Santiago.
Artigo 2º
A comisión estará integrada por un presidente, tres vocais e un secretario.
-O presidente será o secretario xeral da Consellería de Cultura.
-Serán vocais os directores xerais da Consellería de Cultura, é dicir, o director xeral de Cultura, o do Patrimonio Histórico e Documental e o de Promoción do Camiño de Santiago.
-Actuará como secretario un funcionario nomeado polo conselleiro.
Disposicións derradeiras
Primeira.-Facúltase o director xeral de Promoción do Camiño de Santiago para dicta-las disposicións que sexan precisas para o desenvolvemento e execución da presente orde.
Segunda.-A presente orde entrará en vigor o día seguinte ó da súa publicación no Diario Oficial de Galicia.
Santiago de Compostela, 7 de marzo de 1995.
Víctor Manuel Vázquez Portomeñe
Conselleiro de Cultura
Sr. Director Xeral de Promoción do Camiño de Santiago
ORDE do 20 de febreiro de 1995 pola que se declara de interese galega a Fundación para o Desenvolvemento da Comarca de Ortegal e se ordena a súa inscrición no Rexistro de Fundacións, sección da Consellería da Presidencia e Administración Pública.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 31/03/1995

Con data do 21 de febreiro de 1995 publicouse no Diario Oficial de Galicia a orde da Consellería da Presidencia e Administración Pública do 20 de decembro de 1994 pola que se clasifica como mixta a Fundación para o Desenvolvemento da Comarca de Ortegal, adscribíndoa á Consellería da Presidencia e Administración Pública, que terá que exercer plenamente o protectorado sobre ela.
O padroado da fundación, en sesión extraordinaria celebrada o día 25 de decembro de 1994, adoptou por unanimidade o acordo de modifica-los artigos 17.1, 17.2 e 17.5 dos seus estatutos, engadindo ademais un novo artigo (23 bis) que integrará a sección terceira do capítulo IV, do consello asesor, e faculta-lo presidente, o vicepresidente e o secretario da fundación para que calquera deles, indistintamente, eleven a públicos os acordos tomados.
Esta fundación, ó abeiro do establecido no artigo 5 dos seus estatutos ten por obxecto pór en marcha as accións xenéricas enunciadas no Plan de Desenvolvemento Comarcal, deseñando programas, solicitando a súa implementación ós organismos correspondentes e animando e incentivando a participación dos sectores e axentes económicos e sociais ós que vai dirixido.
Por todo iso, e en virtude das competencias que me confire o artigo 34.12º da Lei 1/1983, do 22 de febreiro, reguladora da Xunta de Galicia e do seu presidente, e segundo o establecido nos artigos 8 da Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro, e 32.3º do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Artigo único
1.-Declarar de interese galego a Fundación para o Desenvolvemento da Comarca de Ortegal ó cumpriren os seus estatutos as prescricións que para tal efecto sinala a vixente lexislación en materia de fundacións de interese galego.
2.-Ordena-la inscrición da Fundación para o Desenvolvemento da Comarca de Ortegal no Rexistro de Fundacións de Interese Galego, sección da Consellería da Presidencia e Administración Pública, para os efectos constitutivos que sinala a Lei 7/1983, do 22 de xuño, de réxime das fundacións de interese galego, modificada pola Lei 11/1991, do 8 de novembro.
Disposición derradeira
A presente orde entrará en vigor o mesmo día da súa publicación no Diario Oficial de Galicia.
Santiago de Compostela, 20 de febreiro de 1995.
Dositeo Rodríguez Rodríguez
Conselleiro da Presidencia e Administración Pública
RESOLUCIÓN do 6 de marzo de 1995, da Dirección Xeral de Relacións Laborais, pola que se fai público o depósito da acta de constitución e dos estatutos da Asociación Galega de Serra de Bocelo.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/03/1995

En cumprimento do disposto no artigo 4 do Real decreto 873/1977, do 22 de abril, de desenvolvemento da Lei 19/1977, do 1 de abril, e para os efectos previstos neste, faise público que, no correspondente servicio desta dirección xeral foron depositados acta de constitución e estatutos da Asociación Galega de Serra de Bocelo, que ten os seguintes ámbitos:
Territorial: Comunidade Autónoma de Galicia.
Profesional: poderán pertencer á asociación aquelas persoas físicas ou xurídicas titulares dunha explotación ou que traballen como axuda familiar en explotacións agrarias.
Asinan a acta de constitución: José Manuel Lourido Serrado e sete persoas máis.
Santiago de Compostela, 6 de marzo de 1995.
Juan Pedrosa Vicente
Director xeral de Relacións Laborais
CONSELLERÍA DE FAMILIA E MULLER E
XUVENTUD
CORRECCIÓN de erros.-Orde do 25 de xaneiro de 1995 pola que se modifica o prazo establecido no artigo 7 da do 21 de marzo de 1994 pola que se establece a convocatoria pública para a programación de cursos do Plan Nacional de Formación e Inserción Profesional na Comunidade Autónoma de Galicia correspondentes ó exercicio de 1994, para o remate das accións formativas e para a xustificación dos custos inherentes a elas.
CONSELLERÍA DE FAMILIA, MULLER E XUVENTUDE — III. OUTRAS DISPOSICIÓNS — 30/03/1995

Advertido erro na devandita orde, publicada no DOG nº 27, do 8 de febreiro de 1995, debe facerse a oportuna corrección:
Na páxina 1.110 parágrafo 2º de exposición de motivos, onde di «unha duración superior a 600 horas», debe dicir «unha duración igual ou superior a 600 horas».
No artigo único, punto 2, onde di «unha duración superior a 600 horas», debe dicir «unha duración igual ou superior a 600 horas».
RESOLUCIÓN do 28 de febreiro de 1995, da Dirección Xeral de Recursos Humanos, pola que se empraza as partes interesadas nos recursos contencioso-administrativos número 1/55/95, interposto polo Colexio Oficial de Psicólogos, e 1/56/95, interposto por José Manuel Modesto Vázquez Pereira e outros.
SERVICIO GALEGO DE SAÚDE — III. OUTRAS DISPOSICIÓNS — 30/03/1995

Notificóuselle á Consellería de Sanidade e Servicios Sociais providencia da Sección Primeira da Sala do Contencioso-Administrativo do Tribunal Superior de Xustiza de Galicia, pola que se admiten os recursos contencioso-administrativos (acumulados) nº 1/55/95, interposto polo Colexio Oficial de Psicólogos, e 1/56/95, interposto por José Manuel Modesto Vázquez Pereira e outros, contra o Decreto 339/1994, do 27 de outubro (DOG nº 220, do 15 de novembro), polo que se regula a integración de determinado persoal do hospital psiquiátrico Dr. Cabaleiro Goás de Toén nos réximes estatutarios da Seguridade Social.
En consecuencia, esta dirección xeral acorda, de conformidade co disposto no artigo 64 da Lei reguladora da xurisdicción contencioso-administrativo, a remisión do correspondente expediente administrativo á referida sala, o que se notifica para xeral coñecemento a tódalas persoas interesadas no procedemento e se emprazan para que poidan comparecer como parte en autos na Sección Primeira da Sala do Contencioso-Administrativo do Tribunal Superior de Xustiza de Galicia, no prazo de nove días.
Santiago de Compostela, 28 de febreiro de 1995.
Carlos Negreira Souto
Director xeral de Recursos Humanos